CELEX: 
Language: ro
Date: 2018-10-16 00:00:00
Title: REGULAMENTUL DELEGAT (UE) …/… AL COMISIEI de stabilire a listei indicatorilor pentru raportul privind aplicarea Regulamentului (CE) nr. 1082/2006 al Parlamentului European și al Consiliului privind o grupare europeană de cooperare teritorială (GECT)

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Articolul 17 primul paragraf din Regulamentul (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT)
                  1
                prevede că Comisia trebuie să întocmească un raport privind aplicarea regulamentului respectiv. Indicatorii utilizați la întocmirea raportului ar trebui stabiliți într-un act delegat și ar trebui să se refere la eficacitate, eficiență, relevanță, valoarea adăugată europeană și posibilitățile de simplificare.
            
            
               Prin urmare, obiectivul prezentului act delegat este întocmirea unei liste a indicatorilor utilizați la evaluarea aplicării Regulamentului GECT. Evaluarea respectivă va servi apoi ca principală contribuție la raportul Comisiei.
            
            
               2.CONSULTĂRI ÎNAINTEA ADOPTĂRII ACTULUI
            
            
               Au fost efectuate consultări în conformitate cu alineatul (4) din Înțelegerea comună dintre Parlamentul European, Consiliu și Comisia Europeană privind actele delegate. Un proiect al acestui act delegat a fost discutat în reuniunile grupului de experți care includ experți din toate statele membre, din 4 iulie 2013 și 14 iulie 2017. Parlamentul European a fost informat în mod corespunzător cu privire la datele reuniunilor, la ordinea de zi a acestora și la documentele relevante pentru ca solicitările de participare la reuniuni să fie posibile.
            
            
               3.ELEMENTELE JURIDICE ALE ACTULUI DELEGAT
            
            
               Articolul 17 al doilea paragraf din Regulamentul (CE) nr. 1082/2006 împuternicește Comisia să adopte acte delegate, în conformitate cu articolul 17a, de stabilire a listei de indicatori menționați la primul paragraf.
            
            
               REGULAMENTUL DELEGAT (UE) …/… AL COMISIEI
            
            
               din 16.10.2018
            
            
               de stabilire a listei indicatorilor pentru raportul privind aplicarea Regulamentului (CE) nr. 1082/2006 al Parlamentului European și al Consiliului privind o grupare europeană de cooperare teritorială (GECT)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT)
                  2
               , în special articolul 17 al doilea paragraf,
            
            
               întrucât: 
            
            
               (1)În primul său raport privind aplicarea Regulamentului (CE) nr. 1082/2006, Comisia a propus o serie de modificări
                  3
               . Regulamentul (UE) nr. 1302/2013 al Parlamentului European și al Consiliului
                  4
                a îmbunătățit, a clarificat și a simplificat constituirea și funcționarea grupărilor europene de cooperare teritorială („GECT”).
            
            
               (2)În conformitate cu articolul 17 primul paragraf din Regulamentul (CE) nr. 1082/2006, Comisia prezintă Parlamentului European, Consiliului și Comitetului Regiunilor un raport privind aplicarea regulamentului respectiv, evaluând, pe baza anumitor indicatori, eficacitatea, eficiența, relevanța, valoarea adăugată europeană și posibilitățile de simplificare ale acelui regulament.
            
            
               (3)Indicatorii ar trebui să ajute Comisia să își formeze o opinie despre progresele înregistrate până la momentul respectiv. Ar trebui introdusă o dată-limită pentru colectarea de informații pentru raport, iar progresele ar trebui evaluate prin compararea situației la un moment de referință cu situația la respectiva dată-limită. La întocmirea raportului ar trebui utilizați atât indicatori cantitativi, cât și calitativi.
            
            
               (4)În conformitate cu articolul 3 al doilea paragraf din Regulamentul (UE) nr. 1302/2013, regulamentul menționat se aplică de la 22 iunie 2014. În conformitate cu dispozițiile tranzitorii de la articolul 2 din regulamentul în cauză, procedura de aprobare a GECT care este în curs de constituire depinde de data de 22 iunie 2014. Situația de referință pentru indicatorii de măsurare a progreselor ar trebui, prin urmare, să fie situația la data de 21 iunie 2014. Data-limită pentru primirea de date sau informații necesare pentru utilizarea indicatorului poate fi stabilită numai în cursul activităților de pregătire a raportului privind aplicarea regulamentului și ar trebui menționată în raport.
            
         
         
            
               (5)Indicatorul de eficacitate ar trebui să demonstreze în ce măsură a reușit Regulamentul (CE) nr. 1082/2006 să își îndeplinească obiectivele sau să înregistreze progrese în direcția îndeplinirii lor.
            
            
               (6)Indicatorul de eficiență analizează relația dintre resursele sau contribuțiile utilizate și modificările sau rezultatele generate. În ceea ce privește procedura de aprobare pentru constituirea de GECT, informațiile despre diferitele costuri aferente înființării diferitor organisme juridice de cooperare pot fi generate doar de autoritățile naționale care au aprobat anterior organisme comparabile. În procesul de evaluare a progreselor înregistrate de GECT și, indirect, a eficienței Regulamentului (CE) nr. 1082/2006 până în prezent, costurile aferente funcționării respectivelor GECT ar trebui să fie comparabile cu costurile pe care le implică înființarea unui organism juridic de cooperare diferit. O astfel de comparație poate însă fi făcută numai cu GECT care au înființat anterior un organism juridic de cooperare diferit.
            
            
               (7)Indicatorul de relevanță analizează măsura în care obiectivele și dispozițiile Regulamentului (CE) nr. 1082/2006 corespund nevoilor membrilor GECT potențiali.
            
            
               (8)Indicatorul de sustenabilitate, care este legat de relevanță, analizează numărul de GECT înregistrate care, de fapt, nu desfășoară nicio activitate.
            
            
               (9)Indicatorul de valoare adăugată europeană analizează dacă GECT au fost înființate datorită adoptării Regulamentului (CE) nr. 1082/2006, pe când membrii GECT nu putuseră să înființeze organisme juridice de cooperare teritorială în temeiul dreptului internațional sau național existent.
            
            
               (10)În privința posibilităților de simplificare sporită a Regulamentului (CE) nr. 1082/2006, ar trebui evaluate elementele pentru simplificare precum procedura pentru înființarea unor noi GECT, inclusiv aprobarea tacită de către autoritățile naționale competente pentru aprobare, astfel cum au fost introduse prin Regulamentul (UE) nr. 1302/2013,
            
            
               ADOPTĂ PREZENTUL REGULAMENT:
            
            
               Articolul 1
            
            
               Indicatorii care trebuie utilizați pentru raportul privind aplicarea Regulamentului (CE) nr. 1082/2006 sunt prezentați în anexa la prezentul regulament.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 16.10.2018
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        JO L 210, 31.7.2006, p. 19.
               
               
                  
                     (2)
                  
                        JO L 210, 31.7.2006, p. 19.
               
               
                  
                     (3)
                  
                        Raport al Comisiei către Parlamentul European și Consiliu „Aplicarea Regulamentului (CE) nr. 1082/2006 privind o grupare europeană de cooperare teritorială (GECT)” - COM(2011) 462 final, 29.7.2011.
               
               
                  
                     (4)
                  
                        Regulamentul (UE) nr. 1302/2013 al Parlamentului European și al Consiliului din 17 decembrie 2013 de modificare a Regulamentului (CE) nr. 1082/2006 privind o grupare europeană de cooperare teritorială (GECT) în ceea ce privește clarificarea, simplificarea și îmbunătățirea constituirii și funcționării unor astfel de grupări (JO L 347, 20.12.2013, p. 303).
               
            
      
    ---documentbreak--- 
      
         
         
            
               ANEXĂ
            
            
               Lista indicatorilor pentru raportul privind aplicarea Regulamentului (CE) nr. 1082/2006 privind o grupare europeană de cooperare teritorială (GECT)
            
            
            
                     
                        Criteriu de evaluare
                     
                  
                  
                     
                        Denumirea indicatorului
                     
                  
                  
                     
                        Unitate
                     
                  
               
                     
                        Eficacitate
                     
                  
                  
                     
                        Conformitatea normelor naționale ale statelor membre cu acest regulament
                     
                  
                  
                     
                        Numărul de state membre care au adoptat norme de punere în aplicare revizuite la data-limită pentru raport
                     
                  
               
                     
                  
                  
                     
                        Sporirea numărului de GECT înființate (situație de referință: numărul de GECT la 21 iunie 2014: X)
                     
                  
                  
                     
                        Numărul de GECT la data-limită pentru raport
                     
                  
               
                     
                  
                  
                     
                        Sporirea numărului de membri ai GECT în GECT existente (situație de referință: numărul de membri ai GECT la momentul înființării)
                     
                  
                  
                     
                        Numărul de membri ai GECT la data-limită pentru raport
                     
                  
               
                     
                  
                  
                     
                        Sporirea numărului de membri ai GECT per categorie (situație de referință: numărul de membri la 21 iunie 2014: X)
                     
                     
                        Subindicatori per categorie:
                     
                     
                        ·state membre
                     
                     
                        ·autorități la nivel național
                     
                     
                        ·autorități regionale
                     
                     
                        ·autorități locale
                     
                     
                        ·întreprinderi publice
                     
                     
                        ·întreprinderi responsabile cu furnizarea de servicii de interes economic general
                     
                     
                        ·asociații alcătuite din organisme care aparțin uneia sau mai multor categorii enumerate anterior
                     
                     
                        ·autorități naționale, regionale sau locale ori organismele sau întreprinderi echivalente celor menționate mai sus din țări terțe sau din țări ori teritorii de peste mări
                     
                  
                  
                     
                        Numărul la data-limită pentru raport
                     
                  
               
                     
                  
                  
                     
                        Sporirea serviciilor prestate în urma înființării de GECT (situația de referință: numărul de servicii prestate la 21 iunie 2014: X)
                     
                     
                        Subindicatori per categorie:
                     
                     
                        ·sănătate
                     
                     
                        ·educație și formare
                     
                     
                        ·mediu, energie, protecția naturii
                     
                     
                        ·transport
                     
                     
                        ·cercetare
                     
                     
                        ·altele
                     
                  
                  
                     
                        Numărul la data-limită pentru raport
                     
                  
               
                     
                        Eficiență
                     
                  
                  
                     
                        Comparație între costurile pentru înființarea unei GECT și costurile pentru înființarea unor structuri comparabile în temeiul dreptului internațional sau național
                           1
                        
                     
                  
                  
                     
                        EUR
                     
                  
               
                     
                  
                  
                     
                        Comparație între costurile pentru funcționarea unei GECT și costurile pentru funcționarea unor structuri comparabile în temeiul dreptului internațional sau național
                     
                  
                  
                     
                        EUR
                     
                  
               
                     
                  
                  
                     
                        Comparație între procedura de aprobare pentru înființarea de GECT și procedura de aprobare pentru organisme comparabile în temeiul dreptului național sau internațional
                     
                  
                  
                     
                        Numărul de luni 
                     
                  
               
                     
                        Relevanță
                     
                  
                  
                     
                        Recurgerea la GECT pentru implementarea unui program de cooperare (ca autoritate de management) (situație de referință: numărul de GECT având rolul de autoritate de management la 21 iunie 2014: X)
                     
                  
                  
                     
                        Numărul de GECT desemnate ca autoritate de management a unui program de cooperare la data-limită pentru raport
                     
                  
               
                     
                  
                  
                     
                        Recurgerea la GECT pentru implementarea unei părți a unui program de cooperare (de exemplu, subprograme, fonduri pentru proiecte mici, proiecte interpersonale, investiții teritoriale integrate, planuri de acțiune comune) (situație de referință: numărul de GECT având rolul de autoritate de management la 21 iunie 2014: X)
                     
                  
                  
                     
                        Numărul de GECT desemnate pentru a implementa o parte a unui program de cooperare la data-limită pentru raport
                     
                  
               
                     
                  
                  
                     
                        Recurgerea la GECT pentru implementarea unei operațiuni (situație de referință: numărul de GECT având rolul de autoritate de management la 21 iunie 2014: X)
                     
                     
                        Subindicatori per categorie:
                     
                     
                        ·operațiune în cadrul unui program de cooperare (transfrontalier, transnațional sau interregional)
                     
                     
                        ·operațiune care este sprijinită de Uniune prin intermediul Fondului european de dezvoltare regională și face parte dintr-un program în cadrul obiectivului privind investițiile pentru creștere economică și locuri de muncă
                     
                     
                        ·operațiune sprijinită de Uniune prin intermediul Fondului social european
                     
                     
                        ·operațiune sprijinită de Uniune prin intermediul Fondului de coeziune
                     
                     
                        ·operațiune/proiect sprijinit(ă) de Uniune în afara programelor privind politica de coeziune
                     
                  
                  
                     
                        Numărul la data-limită pentru raport
                     
                  
               
                     
                  
                  
                     
                        Utilizarea diferitor opțiuni pentru alegerea dreptului aplicabil:
                     
                     
                        ·dreptul aplicabil cu privire la interpretarea și asigurarea respectării aplicării convenției [articolul 8 alineatul (2) litera (g)];
                     
                     
                        ·dreptul aplicabil acolo unde acționează organele [articolul 8 alineatul (2) litera (h)], precum și
                     
                     
                        ·dreptul care este direct relevant pentru activitățile GECT [articolul 8 alineatul (2) litera (j)]
                     
                  
                  
                     
                        Calitativ
                     
                  
               
                     
                  
                  
                     
                        Utilizarea personalului propriu ca procentaj din personalul total
                           2
                        
                     
                  
                  
                     
                        Procentaj
                           3
                        
                     
                  
               
                     
                  
                  
                     
                        Factori motivanți la luarea deciziei de înființare a unei GECT, pentru acele organisme care au aderat în mod formal la un acord referitor la o GECT
                     
                  
                  
                     
                        Calitativ
                     
                  
               
                     
                        Sustenabilitate
                     
                  
                  
                     
                        GECT înregistrate fără desfășurarea de activități
                     
                  
                  
                     
                        Număr
                     
                  
               
                     
                        Valoare adăugată europeană
                     
                  
                  
                     
                        Numărul de structuri și rețele de cooperare teritorială care au fost înființate datorită faptului că instrumentul GECT a fost pus la dispoziție în cadrul Regulamentului (CE) nr. 1082/2006
                     
                  
                  
                     
                        Cantitativ/calitativ
                     
                  
               
                     
                  
                  
                     
                        Avantajele unui organism juridic înființat în temeiul dreptului UE în comparație cu organisme juridice existente în temeiul dreptului internațional sau național
                     
                  
                  
                     
                        Calitativ
                     
                  
               
                     
                        Simplificare introdusă prin instrument
                     
                  
                  
                     
                        Perioada medie de timp necesară pentru înființarea unei GECT (faza 1: până la depunerea proiectului de convenție) înainte și după modificarea acestui regulament
                     
                  
                  
                     
                        Luni
                     
                  
               
                     
                  
                  
                     
                        Perioada medie de timp necesară pentru înființarea unei GECT (faza 2: de la depunerea proiectului de convenție până la aprobarea finală) înainte și după modificarea prezentului regulament
                     
                  
                  
                     
                        Luni
                     
                  
               
                     
                  
                  
                     
                        Numărul de aprobări prin aprobare tacită de către autoritățile naționale altele decât cele din statul membru în care se află sediul GECT
                     
                  
                  
                     
                        Număr (și calitativ)
                     
                  
               
         
         
            
                  
                     (1)
                  
                        De exemplu, grupări euroregionale de cooperare (Consiliul Europei); euroregiuni, eurodistricte; Zweckverband (drept german), Consorcio (drept spaniol), Groupement local de coopération transfrontalière (drept francez).
               
               
                  
                     (2)
                  
                        „Personalul propriu” spre deosebire de personalul delegat de membri ai GECT.
               
               
                  
                     (3)
                  
                        Procentaj bazat pe numărul de membri ai personalului, nu este necesar să se ia în considerare echivalentele normă întreagă.